CELEX: 62011TN0211
Language: hu
Date: 2011-04-11 00:00:00
Title: T-211/11. sz. ügy: 2011. április 11-én benyújtott kereset — Timab Industries és CFPR kontra Bizottság

18.6.2011   
            
            
               HU
            
            
               Az Európai Unió Hivatalos Lapja
            
            
               C 179/18
            
         2011. április 11-én benyújtott kereset — Timab Industries és CFPR kontra Bizottság
   (T-211/11. sz. ügy)
   2011/C 179/31
   Az eljárás nyelve: francia
   
      Felek
   
   
      Felperesek: Timab Industries (Dinard, Franciaország) és Cie financière et de participation Roullier (Saint-Malo, Franciaország) (képviselők: N. Lenoir ügyvéd)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a határozatot;
            
         
               —
            
            
               kötelezze a Bizottságot valamennyi költség viselésére.
            
         
      Jogalapok és fontosabb érvek
   
   A felperesek az EUMSZ 101. cikknek és az Európai Gazdasági Térségről szóló megállapodás 53. cikknek a takarmányozási foszfátok európai pacán létrehozott kartellel kapcsolatban való alkalmazására vonatkozó egyes bizottsági dokumentumokhoz való hozzáférés megtagadásáról szóló, 2011. február 1-jei bizottsági határozat (COMP/38.866. sz. ügy) megsemmisítését kérik.
   Keresetük alátámasztására három jogalapra hivatkoznak.
   
               1.
            
            
               Az első jogalap az 1049/2001 rendelet (1) 4. cikke (3) bekezdésének második albekezdésével kapcsolatos, amiatti téves jogalkalmazáson és nyilvánvaló mérlegelési hibán alapul, hogy a kért dokumentumok nem vélemények, hanem határozatok, amelyekre vonatkozóan nincs bizonyítva, hogy a közzétételük súlyosan veszélyeztetné a döntéshozatali eljárást.
            
         
               2.
            
            
               A második jogalap az 1049/2001 rendelet 4. cikke (2) bekezdésének első franciabekezdésével kapcsolatos, amiatti téves jogalkalmazáson és nyilvánvaló mérlegelési hibán alapul, hogy a kért dokumentumok semmilyen olyan kényes üzleti adatot nem tartalmaznak, amelyet e jellege miatt ne lehetne akár csak részlegesen közzétenni.
               
                           —
                        
                        
                           A harmadik jogalap az 1049/2001 rendelet 4. cikke (2) bekezdésének harmadik franciabekezdésével kapcsolatos, amiatti téves jogalkalmazáson és nyilvánvaló mérlegelési hibán alapul, hogy a Bizottság az ellenőrzések, vizsgálatok és könyvvizsgálatok veszélyeztetésére hivatkozik.
                        
                     
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2011/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).